**Cenu aptauja**

**EPALE reģionālie (Rīgas, Vidzemes, Zemgales, Latgales, Kurzemes) atbalsta centri EPALE platformas lietotāju piesaistei**

**Tehniskā specifikācija**

Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” Nr. 101196944- EPALE NSS LV — ERASMUS-EDU-2024-EPALE-IBA (Granta līguma Nr. 101196944—EPALE NSS LV) veic aptauju, lai iegūtu cenu piedāvājumus par Latvijas EPALE reģionālajiem (Rīgas, Vidzemes, Latgales, Zemgales, Kurzemes) atbalsta centriem EPALE funkciju koordinēšanai reģionos.

1. **Pasūtītājs:** Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” (Eiropas Komisijas Granta līgums Nr. 101196944—EPALE NSS LV, (projekta Nr. 101196944- EPALE NSS LV — ERASMUS-EDU-2024-EPALE-IBA) (turpmāk – Projekts) Vaļņu iela 2, Rīga, LV-1050, Latvija.
2. **Kontaktpersona:** Projekta vadītāja Oksana Soročina, tālr. 65488005, e-pasts: oksana.sorocina@izm.gov.lv .
3. **Cenu aptaujas priekšmets:** EPALE projektamērķu realizācijai nepieciešami EPALE līdz 10 reģionālajiem atbalsta centriem EPALE funkciju koordinēšanai reģionos, kuru uzdevums ir piesaistīt Eiropas pieaugušo izglītības elektroniskajai platformai jaunus lietotājus, iniciēt un nodrošināt reģionālā līmeņa pieaugušo izglītības satura atspoguļošanu EPALE Latvija platformas sadaļās, piedalīties EPALE organizētajos pasākumos un aktivitātēs. Koordinatori nepieciešami piecos Latvijas reģionos: Rīgā, Kurzemē, Vidzemē, Latgalē un Zemgalē.
4. **Tehniskā specifikācija:**
	1. Pasūtītājs pasūta un Izpildītājs apņemas sniegt šādus pakalpojumus visa Līguma darbības termiņā (turpmāk – Pakalpojums):

4.1.1. noorganizēt ne mazāk kā 2 (divus) seminārus norādītā reģiona pieaugušo iedzīvotāju un iestāžu pārstāvju iepazīstināšanai ar EPALE elektroniskās platformas iespējām un platformas reģistrēto lietotāju piesaistīšanai (kopā – ne mazāk kā 20 (divdesmit) dalībniekiem), uz vienu no semināriem pieaicinot Projekta ieviešanas darba grupas pārstāvjus;

4.1.2. semināru rīkošanai Izpildītājs ir tiesīgs algot pakalpojuma sniedzējus (tai skaitā par telpas nomu, ēdināšanu, pasākumu vadītājus, trenerus, koučus u.c.);

4.1.3. iesniegt Pasūtītājam 4.1.1. punktā noteikto semināru darba kārtību, dalībnieku parakstu lapas, seminārā izmantoto prezentāciju izdrukas un/vai failus, publicitātes materiālus un e-pastu sarakstu EPALE jaunumu saņemšanai;

4.1.4. piesaistīt EPALE.lv platformai kopumā ne mazāk kā 30 (trīsdesmit) jaunus reģistrētos lietotājus no norādītā reģiona;

4.1.5. publicēt EPALE lv. kalendārā ne mazāk kā 8 (astoņus) norādītajā reģionā gaidāmos notikumus ( 4 notikumi gadā);

4.1.6. nodrošināt ne mazāk kā 28 (divdesmit astoņu) ziņu publikācijas (ne mazāk kā 14 (četrpadsmit) ziņas gadā) par aktualitātēm pieaugušo izglītībā norādītā reģionā un ikmēnesi ievietot tās EPALE.lv platformā;

4.1.7. nodrošināt ne mazāk kā 16 (sešpadsmit) EPALE.lv platformas rakstu komentāru ierakstus (ne mazāk kā 8 (astoņus) komentāru ierakstus gadā);

4.1.8. nodrošināt ne mazāk kā 24 (divdesmit četras) EPALE.lv emuāru rakstu publikācijas (ne mazāk kā 12 (divpadsmit) emuāru rakstu publikācijas gadā);

4.1.9. nodrošināt ne mazāk kā 10 (desmit) resursu augšupielādi EPALE.lv platformas resursu centrā (ne mazāk kā 5 (piecu) resursu augšupielādi gadā) par pieaugušo izglītības jautājumiem (piem., atvērtie izglītības resursi, mācību materiāli, norādītā reģiona pieaugušo īstenotāju labās prakses piemēri, realizēto projektu izplatīšanas materiāli, pētījumi u.tml.);

4.1.10. piedalīties vismaz 10 (desmit) EPALE.lv platformā rīkotajās diskusijās ar vismaz 1 (vienu) komentāru angļu vai latviešu valodā katrā no tām;

4.1.11. piedalīties EPALE Latvija projekta ieviešanas grupas organizētajās mācībās (piem., semināros, vebināros u.c.), kā arī piesaistīt citus norādītā reģiona dalībniekus;

4.1.12. piedalīties vismaz divas (2) reizes norādītā reģionā notiekošajos pasākumos saistībā ar pieaugušo izglītību, iepazīstinot ar EPALE.lv platformu, tās saturu un iespējām;

4.1.13. iesniegt EPALE Latvija Projekta vadītājam 1 (vienu) rakstisku starpatskaiti līdz 2025.gada 14.decembrim un 1 (vienu) rakstisku gala atskaiti Pasūtītājam līdz 2026.gada 15.decembrim par Tehniskās specifikācijas 4.1.1-4.1.13. apakšpunktos noteiktā izpildi.

* 1. Izpildītājs vismaz pēdējā gada laikā ir aktīvi darbojies pieaugušo izglītības jomā, tam ir pieredze ar starptautiskiem pieaugušo izglītības projektiem, kā arī ir piedalījies un/vai iesaistījies EPALE Latvija Nacionālā atbalsta dienesta organizētajās aktivitātēs.
1. **Plānotā līguma summa:** **2 000,00 EUR** par paredzēto mērķu realizāciju vienam reģionālajam atbalsta centram koordinēšanas funkciju nodrošināšanai. Norādītajā līgumcenā ir ietvertas visas ar Pakalpojuma sniegšanu saistītās izmaksas, tai skaitā visi nodokļi un nodevas.
2. **Pakalpojuma izpildes laiks**: no līguma noslēgšanas brīža līdz Pakalpojuma pilnīgai izpildei, bet ne vēlāk kā līdz 2026. gada 15. decembrim.
3. **Piedāvājuma iesniegšanas kārtība:** Piesakoties iepirkumam, pretendenti nosūta uz e-pastu oksana.sorocina@izm.gov.lv savu finanšu piedāvājumu saskaņā ar Tehnisko specifikāciju.
4. **Piedāvājuma iesniegšanas termiņš**: 4 (četru) darba dienu laikā, kopš saņemts uzaicinājums piedalīties cenu aptaujā.
5. **Piedāvājuma vērtēšanas kritērijs**: Atbilstība Pasūtītāja prasībām, zemākā cena EUR, kā arī iesniegšanas datums un laiks.
6. **Papildus atlases nosacījums:** No katra reģiona tiks atlasīts vismaz viens Pretendents, kurš atbilst Pasūtītāja prasībām un ir piedāvājis zemāko cenu. Kopējais EPALE Latvija reģionālo atbalsta centru skaits ir atkarīgs no Projekta apstiprinātā budžeta apjoma.

**FINANŠU PIEDĀVĀJUMS**

Lūdzam atsūtīt izcenojumu norādītajam pakalpojumam.

|  |  |
| --- | --- |
| **Pakalpojums** | **Cena (iekļaujot PVN)** |
| EPALE reģionālais atbalsta centrs EPALE platformas lietotāju piesaistei |  |
|  | **Reģions** |
| Lūdzu, norādiet Pakalpojumā piedāvāto Latvijas reģionu (Rīga, Vidzeme, Latgale, Zemgale, Kurzeme) |  |